8. ΒΑΣΙΛΙΚΟΝ ΔΙΑΤΑΓΜΑ υπ’ αριθ.792 της 14 Νοεμ./6 Δεκ. 1960 (ΦΕΚ Α΄ 191) Περί συμπληρώσεως του από 2/8.8.58 Β.Δ/τος «περί συμπληρώσεως των άρθρ. 5, 6, 7, 16 και 17 του από 16.3.50 Β.Δ/τος κλπ». Άρθρ.1.-(Προστίθενται εδάφια εις άρθρον μόνον Β.Δ. της 2/8 Αυγ. 1958, δι’ ου συνεπληρώθησαν τα άρθρ. 5, 6, 7, 16 και 17 Β.Δ/τος της 16/17 Μαρτ. 1950). Άρθρ.2.-1.Προκειμένου περί των υποψηφίων δια την απόκτησιν αδείας Μηχανοτεχνίτου Ανελκυστήρων και Βοηθού Μηχανοτεχνίτου Ανελκυστήρων δεν απαιτείται η υποβολή πιστοποιητικού περί νομιμοφροσύνης και απολυτηρίου Δημοτικού Σχολείου, αρκεί δε ούτοι να γνωρίζουν επαρκώς, κατά την κρίσιν της Επιτροπής εξετάσεως, ανάγνωσιν και γραφήν. 2.Ομοίως, προκειμένου περί υποψηφίων δια την απόκτησιν αδείας Μαθητευομένου Μηχανοτεχνίτου Ανελκυστήρων δεν απαιτείται η υποβολή των εν τη προηγουμένη παραγράφω πιστοποιητικών, ούτε η υποβολή πιστοποιητικού Ποινικού Μητρώου. 3.Η απαιτουμένη ηλικία δια την χορήγησιν αδείας Μηχανοτεχνίτου Ανελκυστήρων είναι τουλάχιστον 21 ετών, Βοηθού Μηχανοτεχνίτου Ανελκυστήρων 18 ετών, Μαθητευομένου Μηχανοτεχνίτου Ανελκυστήρων 16 ετών. Εις τον αυτόν επί της Βιομηχανίας Υπουργόν, ανατίθεμεν την δημοσίευσιν και εκτέλεσιν του παρόντος. 